title: Kommissionens afgørelse (EU) 2015/535 af 27. marts 2015 om bemyndigelse af Kongeriget Danmark til at ratificere konventionen af 23. november 2007 om international inddrivelse af børnebidrag og andre former for underholdsbidrag (meddelt under nummer C(2015) 1994)

text:
               31.3.2015

               DA

               Den Europæiske Unions Tidende

               L 86/152

         KOMMISSIONENS AFGØRELSE (EU) 2015/535
   af 27. marts 2015
   om bemyndigelse af Kongeriget Danmark til at ratificere konventionen af 23. november 2007 om international inddrivelse af børnebidrag og andre former for underholdsbidrag

         (meddelt under nummer C(2015) 1994)

   (Kun den danske udgave er autentisk)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets afgørelse 2006/325/EF af 27. april 2006 om indgåelse af aftalen mellem Det Europæiske Fællesskab og Kongeriget Danmark om retternes kompetence og om anerkendelse og fuldbyrdelse af retsafgørelser på det civil- og handelsretlige område (1), særlig artikel 1a,
   under henvisning til anmodning fremsat af Kongeriget Danmark (i det følgende benævnt »Danmark«) ved skrivelse af 5. august 2013,
   ud fra følgende betragtninger:

               (1)

               I overensstemmelse med artikel 5, stk. 2, i aftalen mellem Det Europæiske Fællesskab og Kongeriget Danmark om retternes kompetence og om anerkendelse og fuldbyrdelse af retsafgørelser på det civil- og handelsretlige område (2) (»aftalen mellem Den Europæiske Union og Danmark«) skal Danmark afholde sig fra at indgå internationale aftaler, som kan berøre eller ændre anvendelsesområdet for Rådets forordning (EF) nr. 44/2001 (3), medmindre det sker med Den Europæiske Unions samtykke, og der er fundet tilfredsstillende ordninger med hensyn til forholdet mellem aftalen mellem Den Europæiske Union og Danmark på den ene side og den pågældende internationale aftale på den anden side.

               (2)

               I overensstemmelse med artikel 3, stk. 2, i aftalen mellem Den Europæiske Union og Danmark, meddelte Danmark ved skrivelse af 14. januar 2009 Kommissionen sin beslutning om at gennemføre indholdet af Rådets forordning (EF) nr. 4/2009 (4) for så vidt som forordning (EF) nr. 44/2001 (5) derved ændres. I overensstemmelse med artikel 3, stk. 6, i aftalen mellem Den Europæiske Union og Danmark affødte den danske meddelelse gensidige folkeretlige forpligtelser mellem Danmark og Den Europæiske Union. Forordning (EF) nr. 4/2009 udgør således, for så vidt som den ændrer forordning (EF) nr. 44/2001, en ændring til aftalen mellem Den Europæiske Union og Danmark og betragtes som et bilag knyttet hertil.

               (3)

               Den 5. august 2013 anmodede Danmark om Den Europæiske Unions samtykke til den foreslåede ratifikation af konventionen af 23. november 2007 om international inddrivelse af børnebidrag og andre former for underholdsbidrag (i det følgende benævnt »underholdsbidragskonventionen«).

               (4)

               De af underholdsbidragskonventionen regulerede områder er også omfattet af forordning (EF) nr. 4/2009, hvorfor konventionen berører denne forordning. Den Europæiske Unions samtykke til, at Danmark ratificerer underholdsbidragskonventionen er derfor nødvendigt for så vidt som konventionen berører forordning (EF) nr. 4/2009, hvorved forordning (EF) nr. 44/2001 ændres.

               (5)

               I overensstemmelse med artikel 1a i afgørelse 2006/325/EF, som ændret ved Rådets afgørelse 2009/942/EF (6), skal Kommissionen med henblik på at anvende artikel 5, stk. 2, i aftalen mellem Den Europæiske Union og Danmark, inden den træffer afgørelse om at give Den Europæiske Unions samtykke, vurdere, om den internationale aftale, Danmark påtænker at indgå, ikke vil gøre aftalen mellem Den Europæiske Union og Danmark ineffektiv og ikke vil underminere den korrekte anvendelse af den ordning, der er indført ved aftalens bestemmelser.

               (6)

               Den Europæiske Union undertegnede underholdsbidragskonventionen på grundlag af Rådets afgørelse 2011/220/EU (7). Den Europæiske Union indgik underholdsbidragskonventionen på grundlag af Rådets afgørelse 2011/432/EU (8). Godkendelsesinstrumentet blev deponeret den 9. april 2014 efter ændringen af bilagene til afgørelse 2011/432/EU (9).

               (7)

               I medfør af artikel 1 og 2 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltog Danmark ikke i vedtagelsen af ovennævnte rådsafgørelser, som ikke er bindende for og ikke finder anvendelse i Danmark. Det vil udelukkende blive bundet af underholdsbidragskonventionen som en særskilt kontraherende part.

               (8)

               Under disse omstændigheder og henset til, at konventionen trådte i kraft den 1. august 2014 i alle Unionens medlemsstater, undtagen Danmark, er Kommissionen af den opfattelse, at Danmarks ratificering af underholdsbidragskonventionen ikke vil gøre aftalen mellem Det Europæiske Fællesskab og Danmark ineffektiv og ikke vil underminere den korrekte anvendelse af den ordning, der er indført ved dens bestemmelser. Danmarks ratificering af underholdsbidragskonventionen vil desuden ikke berøre de betingelser, på hvilke Den Europæiske Union selv tiltrådte denne konvention.

               (9)

               Den Europæiske Union bør derfor bemyndige Danmark at ratificere underholdsbidragskonventionen —

         VEDTAGET DENNE AFGØRELSE:
   Artikel 1
   Kommissionen bemyndiger Danmark til at ratificere konventionen af 23. november 2007 om international inddrivelse af børnebidrag og andre former for underholdsbidrag
   Artikel 2
   Denne afgørelse er rettet til Kongeriget Danmark.

      Udfærdiget i Bruxelles, den 27. marts 2015.

            På Kommissionens vegne

         Věra JOUROVÁ

            Medlem af Kommissionen

      (1)  EUT L 120 af 5.5.2006, s. 22.

      (2)  EUT L 299 af 16.11.2005, s. 62.

      (3)  Rådets forordning (EF) nr. 44/2001 af 22. december 2000 om retternes kompetence og om anerkendelse og fuldbyrdelse af retsafgørelser på det civil- og handelsretlige område (EFT L 12 af 16.1.2001, s. 1).

      (4)  Rådets forordning (EF) nr. 4/2009 af 18. december 2008 om kompetence, lovvalg, anerkendelse og fuldbyrdelse af retsafgørelser og samarbejde vedrørende underholdspligt (EUT L 7 af 10.1.2009, s. 1).

      (5)  EUT L 149 af 12.6.2009, s. 80.

      (6)  Rådets afgørelse 2009/942/EF af 30. november 2009 om ændring af afgørelse 2006/325/EF med henblik på fastsættelse af en procedure til gennemførelse af artikel 5, stk. 2, i aftalen mellem Det Europæiske Fællesskab og Kongeriget Danmark om retternes kompetence og om anerkendelse og fuldbyrdelse af retsafgørelser på det civil- og handelsretlige område (EUT L 331 af 16.12.2009, s. 24).

      (7)  Rådets afgørelse 2011/220/EU af 31. marts 2011 om undertegnelse på Den Europæiske Unions vegne af Haagerkonventionen af 23. november 2007 om international inddrivelse af børnebidrag og andre former for underholdsbidrag til familiemedlemmer (EUT L 93 af 7.4.2011, s. 9).

      (8)  Rådets afgørelse 2011/432/EU af 9. juni 2011 om godkendelse på Den Europæiske Unions vegne af Haagerkonventionen af 23. november 2007 om international inddrivelse af børnebidrag og andre former for underholdsbidrag (EUT L 192 af 22.7.2011, s. 39).

      (9)  Rådets afgørelse 2014/218/EU af 9. april 2014 om ændring af bilag I, II og III til afgørelse 2011/432/EU om godkendelse på Den Europæiske Unions vegne af Haagerkonventionen af 23. november 2007 om international inddrivelse af børnebidrag og andre former for underholdsbidrag (EUT L 113 af 16.4.2014, s. 1).


title: 2010/110/FUSP: Rådets afgørelse 2010/110/FUSP af 22. februar 2010 om forlængelse af mandatet for Den Europæiske Unions særlige repræsentant i Sudan

text:
               23.2.2010

               DA

               Den Europæiske Unions Tidende

               L 46/20

         RÅDETS AFGØRELSE 2010/110/FUSP
   af 22. februar 2010
   om forlængelse af mandatet for Den Europæiske Unions særlige repræsentant i Sudan
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 28, artikel 31, stk. 2, og artikel 33,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Rådet vedtog den 19. april 2007 afgørelse 2007/238/FUSP (1) om udnævnelse af Torben BRYLLE til Den Europæiske Unions særlige repræsentant (EUSR) for Sudan.

               (2)

               Rådet vedtog den 16. februar 2009 fælles aktion 2009/134/FUSP (2) om ændring og forlængelse af mandatet for EUSR indtil den 28. februar 2010.

               (3)

               Mandatet for EUSR bør forlænges indtil den 31. august 2010. EUSR's mandat kan dog afsluttes tidligere, hvis Rådet træffer afgørelse herom efter henstilling fra Unionens højtstående repræsentant for udenrigsanliggender og sikkerhedspolitik (HR) efter ikrafttrædelsen af afgørelsen om oprettelse af Tjenesten for EU's Optræden Udadtil.

               (4)

               EUSR skal gennemføre sit mandat under forhold, som muligvis vil blive forværret og vil kunne skade målene for den fælles udenrigs- og sikkerhedspolitik, jf. traktatens artikel 21 —

         VEDTAGET DENNE AFGØRELSE:
   Artikel 1
   Den Europæiske Unions særlige repræsentant
   Mandatet for Torben BRYLLE som Den Europæiske Unions særlige repræsentant (EUSR) i Sudan forlænges indtil den 31. august 2010. EUSR's mandat kan afsluttes tidligere, hvis Rådet træffer afgørelse herom efter henstilling fra HR efter ikrafttrædelsen af afgørelsen om oprettelse af Tjenesten for EU's Optræden Udadtil.
   Artikel 2
   Politikmål
   EUSR's mandat er baseret på Den Europæiske Unions politikmål i Sudan, navnlig for så vidt angår bestræbelserne på, som en del af det internationale samfund og til støtte for Den Afrikanske Union (AU) og De Forenede Nationer (FN), at bistå de sudanske parter, AU og FN med at nå frem til en politisk løsning på konflikten i Darfur, blandt andet ved at gennemføre Darfurfredsaftalen (DPA), lette gennemførelsen af den samlede fredsaftale (CPA) og fremme syd-syd-dialogen samt lette gennemførelsen af fredsaftalen for det østlige Sudan (ESPA) under behørig hensyntagen til de regionale udløbere af disse spørgsmål og til princippet om afrikansk ejerskab.
   Artikel 3
   Mandat
   1.   For at nå politikmålene har EUSR mandat til:

               a)

               at etablere kontakter med AU, Sudans regering, det sydlige Sudans regering, de væbnede bevægelser i Darfur og andre sudanske parter samt civilsamfundet i Darfur og ikke-statslige organisationer og opretholde et nært samarbejde med FN og andre relevante internationale aktører med henblik på at forfølge Unionens politikmål

               b)

               at repræsentere Unionen i Darfur-Darfur-dialogen, på møder på højt plan i den fælles kommission samt på andre relevante møder efter behov

               c)

               at repræsentere Unionen i videst muligt omfang i vurderings- og evalueringskommissionerne vedrørende CPA og DPA

               d)

               at følge udviklingen for så vidt angår gennemførelsen af ESPA

               e)

               at sikre sammenhæng mellem Unionens bidrag til krisestyring i Darfur og Unionens overordnede politiske forbindelser med Sudan

               f)

               for så vidt angår menneskerettighederne, herunder kvinders og børns rettigheder, og bekæmpelsen af straffrihed i Sudan, at følge situationen og opretholde regelmæssige kontakter med de sudanske myndigheder, AU og FN, især med højkommissæren for menneskerettigheder, menneskerettighedsobservatørerne i området og anklageren ved Den Internationale Straffedomstol.

         2.   Med henblik på opfyldelsen af sit mandat skal EUSR bl.a.:

               a)

               bevare et overblik over alle Unionens aktiviteter

               b)

               støtte den politiske proces og aktiviteterne i forbindelse med gennemførelsen af CPA, DPA og ESPA, og

               c)

               overvåge og aflægge rapport om de sudanske parters overholdelse af de relevante FN-sikkerhedsrådsresolutioner, især 1556 (2004), 1564 (2004), 1591 (2005), 1593 (2005), 1672 (2006), 1679 (2006), 1706 (2006), 1769 (2007) og 1778 (2007).

         Artikel 4
   Gennemførelse af mandatet
   1.   EUSR har ansvaret for gennemførelsen af mandatet og handler med reference til HR.
   2.   Den Udenrigs- og Sikkerhedspolitiske Komité (PSC) opretholder privilegerede forbindelser med EUSR og er EUSR's primære kontaktpunkt for forbindelserne med Rådet. PSC giver EUSR strategisk vejledning og politiske retningslinjer i forbindelse med mandatet med forbehold af HR's beføjelser.
   Artikel 5
   Finansiering
   1.   Det finansielle referencegrundlag til dækning af udgifterne i forbindelse med EUSR's mandat i perioden fra den 1. marts 2010 til den 31. august 2010 udgør 1 410 000 EUR.
   2.   Udgifter, der finansieres med det i stk. 1 fastsatte beløb, kan dækkes fra den 1. marts 2010. Udgifterne forvaltes i overensstemmelse med de procedurer og regler, der gælder for Unionens almindelige budget.
   3.   Udgifterne forvaltes i henhold til en kontrakt mellem EUSR og Kommissionen. EUSR står til regnskab for alle udgifter over for Kommissionen.
   Artikel 6
   Sammensætning af medarbejderstaben
   1.   EUSR er inden for rammerne af sit mandat og de tilsvarende finansielle midler, der stilles til rådighed, ansvarlig for udpegelsen af sine medarbejdere. Staben skal omfatte medarbejdere med den ekspertise i specifikke politiske spørgsmål, som mandatet kræver. EUSR holder Rådet og Kommissionen løbende underrettet om sin medarbejderstabs sammensætning.
   2.   Medlemsstaterne og EU-institutionerne kan foreslå udstationering af medarbejdere til at arbejde sammen med EUSR. Løn til personale, der udstationeres af en medlemsstat eller af en EU-institution for at bistå EUSR, afholdes af henholdsvis den pågældende medlemsstat eller EU-institution. Eksperter, der udstationeres af medlemsstaterne ved Generalsekretariatet for Rådet, kan også udstationeres til EUSR. Internationale kontraktansatte skal være statsborgere i en medlemsstat.
   3.   Alt udstationeret personale forbliver under den udsendende medlemsstats eller EU-institutions administrative myndighed og udfører sine opgaver og handler i EUSR's mandats interesse.
   4.   Der opretholdes EUSR-kontorer i Khartoum og i Juba, som omfatter en politisk rådgiver og det nødvendige administrative og logistiske støttepersonale. I overensstemmelse med EUSR's mandat, der er beskrevet i artikel 3, kan der også oprettes et underkontor i Darfur, hvis de nuværende kontorer i Khartoum og Juba ikke kan yde al den nødvendige støtte til EUSR's personale, der er udstationeret i Darfurregionen.
   Artikel 7
   Privilegier og immuniteter for EUSR og dennes medarbejderstab
   De privilegier, immuniteter og yderligere garantier, der er nødvendige for, at EUSR og dennes medarbejdere kan opfylde og afvikle EUSR's mission uhindret, aftales i relevant omfang med værtsparten/-parterne. Medlemsstaterne og Kommissionen yder den fornødne støtte med henblik herpå.
   Artikel 8
   EU's klassificerede informationers sikkerhed
   EUSR og dennes medarbejdere overholder de sikkerhedsprincipper og minimumsstandarder, der er fastsat i Rådets afgørelse 2001/264/EF af 19. marts 2001 om vedtagelse af Rådets sikkerhedsforskrifter (3), navnlig ved behandlingen af EU's klassificerede informationer.
   Artikel 9
   Adgang til oplysninger og logistisk støtte
   1.   Medlemsstaterne, Kommissionen og Generalsekretariatet for Rådet sikrer, at EUSR får adgang til alle relevante oplysninger.
   2.   Alt efter tilfældet yder Unionens delegation og/eller medlemsstaterne logistisk støtte i regionen.
   Artikel 10
   Sikkerhed
   EUSR skal i overensstemmelse med Unionens sikkerhedspolitik for personale, der er udstationeret uden for Unionen som led i operationer i medfør af afsnit V i traktaten, i overensstemmelse med sit mandat og på baggrund af sikkerhedssituationen i sit geografiske ansvarsområde træffe alle med rimelighed gennemførlige forholdsregler med hensyn til sikkerheden for det personale, der står under hans direkte myndighed, navnlig ved:

               a)

               at udarbejde en missionsspecifik sikkerhedsplan på grundlag af retningslinjer fra Generalsekretariatet for Rådet, der bl.a. omfatter missionsspecifikke materielle, organisatoriske og proceduremæssige sikkerhedsforanstaltninger vedrørende styringen af sikre personalebevægelser til og inden for missionsområdet, samt styring af sikkerhedshændelser, herunder en beredskabs- og evakueringsplan for missionen

               b)

               at sørge for, at alt personale, der er udstationeret uden for Unionen, er dækket af en højrisikoforsikring, der er tilpasset forholdene i missionsområdet

               c)

               at sørge for, at alle hans medarbejdere, der skal udstationeres uden for Unionen, herunder lokalt ansat personale, har modtaget relevant sikkerhedsuddannelse før eller ved ankomsten til missionsområdet på grundlag af de risiko-ratings, som Generalsekretariatet for Rådet har opstillet for missionsområdet

               d)

               at sørge for, at alle vedtagne henstillinger, som fremsættes efter regelmæssige sikkerhedsvurderinger, gennemføres, og afgive skriftlige rapporter om deres gennemførelse og om andre sikkerhedsspørgsmål som led i midtvejsrapporterne og rapporterne om gennemførelse af mandatet til HR, Rådet og Kommissionen.

         Artikel 11
   Rapportering
   1.   EUSR aflægger regelmæssigt mundtlig og skriftlig rapport til HR og PSC. EUSR aflægger også efter behov rapport til Rådets arbejdsgrupper. Der udsendes regelmæssigt skriftlige rapporter gennem Coreunettet. EUSR kan efter henstilling fra HR eller PSC aflægge rapport til Rådet for Udenrigsanliggender.
   2.   EUSR aflægger regelmæssigt rapport til PSC om situationen i Darfur og om situationen i Sudan som helhed.
   Artikel 12
   Koordinering
   1.   EUSR fremmer Unionens overordnede politiske koordinering. EUSR bidrager til at sikre, at alle EU-instrumenter på området sættes ind på en sammenhængende måde for at nå Unionens politikmål. EUSR's aktiviteter koordineres med Kommissionens aktiviteter samt, hvor det er hensigtsmæssigt, med de aktiviteter, der udføres af andre EUSR'er, som er aktive i regionen. EUSR sørger for regelmæssig briefing af medlemsstaternes missioner og Unionens delegationer.
   2.   Under arbejdet på stedet holdes der tæt kontakt til chefen for Unionens delegation og medlemsstaternes missionschefer. De skal gøre deres bedste for at bistå EUSR i gennemførelsen af dennes mandat. EUSR skal også holde forbindelse med andre internationale og regionale aktører på stedet.
   Artikel 13
   Revision
   Gennemførelsen af denne afgørelse og dens sammenhæng med andre bidrag fra Unionen til regionen skal løbende tages op til revision. EUSR forelægger ved mandatets afslutning en rapport om gennemførelsen af mandatet for HR, Rådet og Kommissionen.
   Artikel 14
   Ikrafttræden
   Denne afgørelse træder i kraft på dagen for vedtagelsen.
   Den anvendes fra den 1. marts 2010.
   Artikel 15
   Offentliggørelse
   Denne afgørelse offentliggøres i Den Europæiske Unions Tidende.

      Udfærdiget i Bruxelles, den 22. februar 2010.

            På Rådets vegne

         C. ASHTON

            Formand

      (1)  EUT L 103 af 20.4.2007, s. 52.

      (2)  EUT L 46 af 17.2.2009, s. 57.

      (3)  EFT L 101 af 11.4.2001, s. 1.


Avis juridique important

|

32004D0010

2004/10/EF: Kommissionens afgørelse af 5. november 2003 om nedsættelse af Det Europæiske Bankudvalg (EØS-relevant tekst)

EU-Tidende nr. L 003 af 07/01/2004 s. 0036 - 0037

Kommissionens afgørelseaf 5. november 2003om nedsættelse af Det Europæiske Bankudvalg(EØS-relevant tekst)(2004/10/EF)KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab, ogud fra følgende betragtninger:(1) I juni 2001 vedtog Kommissionen afgørelse 2001/527/EF(1) og 2001/528/EF(2) om oprettelse af henholdsvis Det Europæiske Værdipapirtilsynsudvalg og Det Europæiske Værdipapirudvalg.(2) I sine beslutninger af 5. februar og 21. november 2002 godkendte Europa-Parlamentet den tilgang med fire niveauer, der blev foreslået i Vismandsudvalgets endelige rapport om reguleringen af de europæiske værdipapirmarkeder, og opfordrede til, at visse aspekter af denne tilgang udvides til også at gælde for bank- og forsikringssektorerne under forudsætning af, at der er en klar reformvilje i Rådet til at sikre en passende balance mellem institutionerne.(3) Den 3. december 2002 opfordrede Rådet Kommissionen til at indføre sådanne arrangementer for bank- og forsikringsvirksomhed samt arbejdsmarkedsorienterede pensioner og til snarest muligt at nedsætte nye udvalg med rådgivende funktioner for disse områder.(4) Ved Europa-Parlamentets og Rådets direktiv 2000/12/EF af 20. marts 2000 om adgang til at optage og udøve virksomhed som kreditinstitut(3) nedsattes Det Rådgivende Udvalg for Banklovgivning, der skal rådgive Kommissionen vedrørende udviklingen af lovgivningen og bistå Kommissionen i udøvelsen af dens gennemførelsesbeføjelser på bankområdet.(5) For at ophæve Det Rådgivende Udvalg for Banklovgivnings rådgivende funktioner har Kommissionen foreslået et direktiv om ændring af bl.a. direktiv 2000/12/EF, Rådets direktiv 93/6/EØF af 15. marts 1993 om kravene til investeringsselskabers og kreditinstitutters kapitalgrundlag(4), Europa-Parlamentets og Rådets direktiv 94/19/EF af 30. maj 1994 om indskudsgarantiordninger(5) og Europa-Parlamentets og Rådets direktiv 2002/87/EF af 16. december 2002 om supplerende tilsyn med kreditinstitutter, forsikringsselskaber og investeringsselskaber i et finansielt konglomerat og om ændring af Rådets direktiv 73/239/EØF, 79/267/EØF, 92/49/EØF, 92/96/EØF, 93/6/EØF og 93/22/EØF samt Europa-Parlamentets og Rådets direktiv 98/78/EF og 2000/12/EF(6).(6) En sådan ændring kræver, at der samtidig nedsættes en tilsvarende ny rådgivende gruppe, der skal rådgive Kommissionen vedrørende udviklingen af Fællesskabets banklovgivning, og som skal benævnes "Det Europæiske Bankudvalg".(7) For at undgå overlapning bør denne afgørelse træde i kraft samtidig med det direktiv, som ophæver Det Rådgivende Udvalg for Banklovgivnings rent rådgivende funktioner.(8) Når Det Europæiske Bankudvalg giver rådgivning om bestemmelser, der gælder for både kreditinstitutter og investeringsselskaber, bør dets sammensætning være sådan, at det sikres, at der tages hensyn til investeringsselskabernes perspektiv.(9) Nedsættelsen af Det Europæiske Bankudvalg bør ikke udelukke andre former for samarbejde mellem de forskellige myndigheder for regulering af og tilsyn med kreditinstitutter, specielt inden for Det Europæiske Banktilsynsudvalg, der er nedsat ved Kommissionens afgørelse 2004/5/EF(7) -TRUFFET FØLGENDE AFGØRELSE:Artikel 1Der nedsættes en rådgivende gruppe for bankvirksomhed i Fællesskabet, "Det Europæiske Bankudvalg" (i det følgende benævnt "udvalget").Artikel 2Udvalget skal, efter anmodning fra Kommissionen, rådgive Kommissionen i politikspørgsmål vedrørende bankvirksomhed samt om Kommissionens forslag på dette område.Artikel 3Udvalget består af repræsentanter på højt plan for medlemsstaterne. Udvalget har en repræsentant for Kommissionen som formand.Formanden for Det Europæiske Banktilsynsudvalg, der er nedsat ved afgørelse 2004/5/EF, deltager i udvalgets møder som observatør. Den Europæiske Centralbank repræsenteres som observatør.Kommissionen kan indbyde eksperter og observatører til at deltage i møderne.Sekretariatet varetages af Kommissionen.Artikel 4Udvalget fastsætter sin egen forretningsorden. Udvalget mødes regelmæssigt, og når situationen kræver det. Kommissionen kan indkalde til et hastemøde, hvis den finder, at situationen kræver det.Artikel 5Denne afgørelse træder i kraft samme dag som det direktiv, der ophæver Det Rådgivende Udvalg for Banklovgivnings rent rådgivende funktioner.Udfærdiget i Bruxelles, den 5. november 2003.På Kommissionens vegneFrederik BolkesteinMedlem af Kommissionen(1) EFT L 191 af 13.7.2001, s. 43.(2) EFT L 191 af 13.7.2001, s. 45.(3) EFT L 126 af 26.5.2000, s. 1.(4) EFT L 141 af 11.6.1993, s. 1.(5) EFT L 135 af 31.5.1994, s. 5.(6) EUT L 35 af 11.2.2003, s. 1.(7) Se side 28 i denne EUT.


title: Rådets afgørelse (EU) 2016/1790 af 12. februar 2016 om indgåelse af revision 3 af overenskomsten under De Forenede Nationers Økonomiske Kommission for Europa om indførelse af ensartede tekniske forskrifter for hjulkøretøjer samt udstyr og dele, som kan monteres og/eller benyttes på hjulkøretøjer, samt vilkårene for gensidig anerkendelse af godkendelser, der er meddelt på grundlag af sådanne forskrifter (»Overenskomst af 1958 som revideret«)

text:
               11.10.2016

               DA

               Den Europæiske Unions Tidende

               L 274/2

         RÅDETS AFGØRELSE (EU) 2016/1790
   af 12. februar 2016
   om indgåelse af revision 3 af overenskomsten under De Forenede Nationers Økonomiske Kommission for Europa om indførelse af ensartede tekniske forskrifter for hjulkøretøjer samt udstyr og dele, som kan monteres og/eller benyttes på hjulkøretøjer, samt vilkårene for gensidig anerkendelse af godkendelser, der er meddelt på grundlag af sådanne forskrifter (»Overenskomst af 1958 som revideret«)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 207, sammenholdt med artikel 218, stk. 6, litra a),
   under henvisning til Rådets afgørelse 97/836/EF af 27. november 1997 om Det Europæiske Fællesskabs tiltrædelse af overenskomsten under FN's Økonomiske Kommission for Europa om indførelse af ensartede tekniske forskrifter for hjulkøretøjer samt udstyr og dele, som kan monteres og/eller benyttes på hjulkøretøjer, samt vilkårene for gensidig anerkendelse af godkendelser, der er meddelt på grundlag af sådanne forskrifter (1), særlig artikel 5, stk. 1, og bilag III, punkt 3,
   under henvisning til forslag fra Europa-Kommissionen,
   under henvisning til godkendelse fra Europa-Parlamentet (2), og
   ud fra følgende betragtninger:

               (1)

               Overenskomsten under FN's Økonomiske Kommission for Europa om indførelse af ensartede tekniske forskrifter for hjulkøretøjer samt udstyr og dele, som kan monteres og/eller benyttes på hjulkøretøjer, samt vilkårene for gensidig anerkendelse af godkendelser, der er meddelt på grundlag af sådanne forskrifter, (»overenskomsten«) trådte i kraft den 16. oktober 1995.

               (2)

               I henhold til overenskomstens artikel 13 skal ændringer vedrørende selve overenskomsten og dens tillæg vedtages ved, at generalsekretæren for De Forenede Nationer af en kontraherende part underrettes om teksten til ændringsforslaget, hvorefter denne skal fremsende den til alle de kontraherende parter. Dersom ingen kontraherende part fremsætter indsigelse inden for et tidsrum af seks måneder efter datoen for generalsekretærens fremsendelse af ændringsforslagene, vil ændringerne træde i kraft for alle kontraherende parter tre måneder efter udløbet af den nævnte periode på seks måneder.

               (3)

               WP.29 godkendte på sin 150. samling i marts 2010 at oprette en uformel gruppe med henblik på at bistå WP.29 i overvejelserne om den fremtidige udvikling for harmonisering af køretøjsforskrifter under overenskomsten. En sådan fremtidig udvikling bør være rettet mod at fremme deltagelsen af flere lande og regionale organisationer for økonomisk integration i arbejdet i verdensforummet og øge antallet af kontraherende parter i overenskomsten ved at forbedre dens funktion og pålidelighed og dermed sikre, at den fortsat er den vigtigste internationale ramme for harmonisering af tekniske forskrifter inden for automobilindustrien.

               (4)

               Den 15. juli 2013 bemyndigede Rådet Kommissionen til at indlede forhandlinger i WP.29 med henblik på ændring af overenskomsten. Kommissionen har på Unionens vegne forhandlet ændringsforslag til overenskomsten i den uformelle gruppe, der er nedsat af WP.29.

               (5)

               På sin 162. samling i marts 2014 noterede WP.29 sig de forslag til revision 3 af overenskomsten, som den uformelle gruppe havde udarbejdet, og opfordrede de kontraherende parter til at iværksætte nationale procedurer til behandling af ændringsforslagene til overenskomsten.

               (6)

               På sin 164. samling i november 2014 noterede WP.29 sig et forslag fra en række kontraherende parter om at forhøje tærsklen ved flertalsafstemninger om vedtagelse af nye FN-regulativer og ændringer af eksisterende FN-regulativer fra to tredjedeles til fire femtedeles flertal. Unionens repræsentant meddelte, at Unionen agtede at fastlægge en koordineret holdning til dette forslag blandt EU-medlemsstaterne.

               (7)

               Forslagene til revision 3 af overenskomsten og om forhøjelse af tærsklen ved flertalsafstemninger fra to tredjedele til fire femtedele opfylder de forhandlingsmål, der er omhandlet i Rådets afgørelse, som bemyndiger Kommissionen til at indlede forhandlinger i WP.29 med henblik på revision 3 af overenskomsten.

               (8)

               Artikel 1-15 og tillæg 1 og 2 til overenskomsten bør derfor ændres i overensstemmelse hermed.

               (9)

               Disse ændringer af overenskomsten bør godkendes på Unionens vegne.

               (10)

               Der vil blive afholdt en uformel afstemning i WP.29 for at efterprøve, om der kan opnås samtykke om ændringsforslagene til overenskomsten fra alle kontraherende parter, inden proceduren i overenskomstens artikel 13 om ændring af overenskomsten iværksættes. Unionen bør stemme for disse ændringer.

               (11)

               Når den uformelle afstemning i WP.29 har bekræftet, at der er samtykke fra alle kontraherende parter om ændringsforslagene til overenskomsten, bør formanden for Rådet udpege den repræsentant for Unionen, der, jf. bilag III, punkt 3, til afgørelse 97/836/EF, er beføjet til at foranstalte notifikation af teksten til ændringsforslagene til generalsekretæren for De Forenede Nationer, i overensstemmelse med den procedure, der er fastsat overenskomstens artikel 13, stk. 1 —

         VEDTAGET DENNE AFGØRELSE:
   Artikel 1
   Revision 3 af overenskomsten under De Forenede Nationers Økonomiske Kommission for Europa om indførelse af ensartede tekniske forskrifter for hjulkøretøjer samt udstyr og dele, som kan monteres og/eller benyttes på hjulkøretøjer, samt vilkårene for gensidig anerkendelse af godkendelser, der er meddelt på grundlag af sådanne forskrifter, godkendes herved på Unionens vegne.
   Teksten til revision 3 af overenskomsten er knyttet til denne afgørelse.
   Artikel 2
   Formanden for Rådet udpeger den person, der på Unionens vegne er bemyndiget til at foranstalte den notifikation, der er omhandlet i overenskomstens artikel 13, stk. 1, med henblik på at indlede proceduren for indgåelse af revision 3 af overenskomsten, og til at udtrykke Den Europæiske Unions samtykke til at blive bundet af revision 3 af overenskomsten.
   Artikel 3
   Denne afgørelse træder i kraft på dagen for offentliggørelsen i Den Europæiske Unions Tidende
       (3).

      Udfærdiget i Bruxelles, den 12. februar 2016.

            På Rådets vegne

         J.R.V.A. DIJSSELBLOEM

            Formand

      (1)  EFT L 346 af 17.12.1997, s. 78.

      (2)  Godkendelse af 7.6.2016 (endnu ikke offentliggjort i EUT).

      (3)  Datoen for aftalens ikrafttræden offentliggøres i Den Europæiske Unions Tidende på foranledning af Generalsekretariatet for Rådet.


title: 2006/963/EF: Rådets afgørelse af 18. december 2006 om indgåelse af en aftale i form af brevveksling mellem Det Europæiske Fællesskab og Brasilien om ændring af indrømmelserne i Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks lister i tilslutning til tiltrædelsen af Det Europæiske Fællesskab

text:
               30.12.2006

               DA

               Den Europæiske Unions Tidende

               L 397/10

      RÅDETS AFGØRELSE

   af 18. december 2006
   om indgåelse af en aftale i form af brevveksling mellem Det Europæiske Fællesskab og Brasilien om ændring af indrømmelserne i Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks lister i tilslutning til tiltrædelsen af Det Europæiske Fællesskab
   (2006/963/EF)
   RÅDET FOR DEN EUROPÆISKE UNION HAR -
   under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første afsnit, første punktum,
   under henvisning til forslag fra Kommissionen, og
   ud fra følgende betragtninger:

               (1)

               Den 22. marts 2004 bemyndigede Rådet Kommissionen til at indlede forhandlinger med visse andre WTO-medlemmer i henhold til artikel XXIV, stk. 6, i GATT 1994 i tilslutning til Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse af Den Europæiske Union.

               (2)

               Kommissionen har i samråd med det udvalg, der blev nedsat ved traktatens artikel 133, ført forhandlinger inden for rammerne af Rådets forhandlingsdirektiver.

               (3)

               Kommissionen har fuldført forhandlingerne om en aftale i form af brevveksling mellem Det Europæiske Fællesskab og Brasilien.

               (4)

               Aftalen i form af brevveksling bør godkendes -

         TRUFFET FØLGENDE AFGØRELSE:
   Artikel 1
   Aftalen i form af brevveksling mellem Det Europæiske Fællesskab og Brasilien om ændring af indrømmelser i Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks lister i tilslutning til tiltrædelsen af Det Europæiske Fællesskab godkendes herved på Fællesskabets vegne.
   Teksten til aftalen i form af brevveksling er knyttet som bilag til denne afgørelse.
   Artikel 2
   Formanden for Rådet bemyndiges til at udpege den eller de personer, der er beføjet til at undertegne aftalen i form af brevveksling med bindende virkning for Fællesskabet.

      Udfærdiget i Bruxelles, den 18. december 2006.

            På Rådets vegne

            Formand

         J.-E. ENESTAM

         AFTALE

      i form af brevveksling mellem Det Europæiske Fællesskab og Brasilien om ændring af indrømmelserne i Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks lister i tilslutning til tiltrædelsen af det Europæiske Fællesskab
      Genève, den 18. december 2006
      Hr.,
      Efter forhandlinger mellem De Europæiske Fællesskaber (EF) og Brasilien i henhold til artikel XXIV, stk. 6, og artikel XXVIII i GATT 1994 om ændring af indrømmelserne i Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks lister i tilslutning til tiltrædelsen af EF, er der aftalt følgende mellem EF og Brasilien som afslutning på forhandlingerne, som blev indledt efter EF's anmeldelse af 19. januar 2004 til WTO i henhold til artikel XXIV, stk. 6, i GATT 1994.
      EF vil i sin liste for toldområdet for EF-25 indarbejde indrømmelserne fra sin tidligere liste for EF-15.
      EF vil i sin liste for EF-25 indarbejde indrømmelserne i bilaget til denne aftale.
      Denne aftale træder i kraft på dagen, hvor EF og Brasilien har udvekslet brevene med aftalen efter parternes overvejelser efter egne procedurer. EF bestræber sig bedst muligt på at iværksætte de relevante gennemførelsesforanstaltninger inden den 1. november og senest den 1. januar 2007.

            På Det Europæiske Fællesskabs vegne

         BILAG

                     —

                     et til landet (Brasilien) tildelt toldkontingent på 10 124 tons rå rørsukker til raffinering (toldpos. 1701 1110) til en toldsats inden for kontingentet på 98 EUR/t

                     —

                     et til landet (Brasilien) tildelt toldkontingent på 2 332 tons »udskårne stykker af fjerkræ af arten Gallus domesticus« (toldpos. 0207 1410, 0207 1450, 0207 1470) til en toldsats inden for kontingentet på 0 %

                     —

                     tilføj 49 tons (erga omnes) til EF-toldkontingentet for »hele kyllinger, ferske, kølede eller frosne« (toldpos. 0207 1110, 0207 1130, 0207 1190, 0207 1210, 0207 1290) til en toldsats inden for kontingentet på 131-162 EUR/t

                     —

                     tilføj 4 070 tons (erga omnes) til EF-toldkontingentet for »udskårne kyllinger, ferske, kølede eller frosne« (toldpos. 0207 1310, 0207 1320, 0207 1330, 0207 1340, 0207 1350, 0207 1360, 0207 1370, 0207 1420, 0207 1430, 0207 1440, 0207 1460) til en toldsats inden for kontingentet på 93-512 EUR/t

                     —

                     tilføj 1 605 tons (erga omnes) til EF-toldkontingentet for »udskårne stykker af høns« (toldpos. 0207 1410) til en toldsats inden for kontingentet på 795 EUR/t

                     —

                     tilføj 201 tons (erga omnes) til EF-toldkontingentet for »kalkunkød, fersk, kølet eller frosset« (toldpos. 0207 2410, 0207 2490, 0207 2510, 0207 2590, 0207 2610, 0207 2620, 0207 2630, 0207 2640, 0207 2650, 0207 2660, 0207 2670, 0207 2680, 0207 2730, 0207 2740, 0207 2750, 0207 2760, 0207 2770) til en toldsats inden for kontingentet på 93-425 EUR/t

                     —

                     tilføj 2 485 tons (erga omnes) til EF-toldkontingentet for »udskårne stykker af kalkuner, frosset« (toldpos. 0207 2710, 0207 2720, 0207 2780) til en toldsats inden for kontingentet på 0 %

                     —

                     åbn et toldkontingent på 242 074 tons (erga omnes) for majs (toldpos. 1005 9000, 1005 1090) til en toldsats inden for kontingentet på 0 %

                     —

                     åbn et toldkontingent på 2 838 tons (erga omnes) for konserveret ananas, citrusfrugter, pærer, abrikoser, kirsebær, ferskner og jordbær (toldpos. 2008 2011, 2008 2019, 2008 2031, 2008 2039, 2008 2071, 2008 3011, 2008 3019, 2008 3031, 2008 3039, 2008 3079, 2008 4011, 2008 4019, 2008 4021, 2008 4029, 2008 4031, 2008 4039, 2008 5011, 2008 5019, 2008 5031, 2008 5039, 2008 5051, 2008 5059, 2008 5071, 2008 6011, 2008 6019, 2008 6031, 2008 6039, 2008 6060, 2008 7011, 2008 7019, 2008 7031, 2008 7039, 2008 7051, 2008 7059, 2008 8011, 2008 8019, 2008 8031, 2008 8039, 2008 8070) til en toldsats inden for kontingentet på 20 %

                     —

                     åbn et toldkontingent på 7 044 tons (erga omnes) for frugtsafter (toldpos. 2009 1111, 2009 1119, 2009 1911, 2009 1919, 2009 2911, 2009 2919, 2009 3911, 2009 3919, 2009 4911, 2009 4919, 2009 7911, 2009 7919, 2009 8011, 2009 8019, 2009 8032, 2009 8033, 2009 8035, 2009 8036, 2009 8038, 2009 9011, 2009 9019, 2009 9021, 2009 9029) til en toldsats inden for kontingentet på 20 %

                     —

                     fjern værditolden på 9 % på proteinkoncentrater (toldpos. 2106 1080)

                     —

                     åbn et toldkontingent på 107 tons (erga omnes) for chokolade (toldpos. 1 806) til en toldsats inden for kontingentet på 43 %

                     —

                     nedsæt EF's bundne toldsats på 11,2 MIN 22,0 EUR/100 kg/net MAX 56,0 EUR/100 kg/net til 10 MIN 22,0 EUR/100 kg/net MAX 56,0 EUR/100 kg/net for tobak (toldpos. 2401 1090)

                     —

                     ændr definitionen af EF-toldkontingentet for oksekød af høj kvalitet (5 000 t) til: »udbenet kød af »høj kvalitet« af hornkvæg, fersk, kølet eller frosset«, forsyningsland: Brasilien.

      Genève, den 18. december 2006
      Hr.,
      Jeg skal herved henvise til Deres brev med følgende ordlyd:

         »Efter forhandlinger mellem De Europæiske Fællesskaber (EF) og Brasilien i henhold til artikel XXIV, stk. 6, og artikel XXVIII i GATT 1994 om ændring af indrømmelserne i Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks lister i tilslutning til tiltrædelsen af EF, er der aftalt følgende mellem EF og Brasilien som afslutning på forhandlingerne, som blev indledt efter EF's anmeldelse af 19. januar 2004 til WTO i henhold til artikel XXIV, stk. 6, i GATT 1994.
         EF vil i sin liste for toldområdet for EF-25 indarbejde indrømmelserne fra sin tidligere liste for EF-15.
         EF vil i sin liste for EF-25 indarbejde indrømmelserne i bilaget til denne aftale.
         Denne aftale træder i kraft på dagen, hvor EF og Brasilien har udvekslet brevene med aftalen efter parternes overvejelser efter egne procedurer. EF bestræber sig bedst muligt på at iværksætte de relevante gennemførelsesforanstaltninger inden den 1. november og senest den 1. januar 2007.«.

      Jeg har den ære at meddele Dem, at min regering er indforstået med ovenstående.

            På vegne af Regeringen for Den Føderative Republik Brasilien


title: Rådets afgørelse (EU) 2016/1836 af 10. oktober 2016 om beskikkelse af en suppleant til Regionsudvalget efter indstilling fra Republikken Østrig

text:
               18.10.2016

               DA

               Den Europæiske Unions Tidende

               L 280/27

         RÅDETS AFGØRELSE (EU) 2016/1836
   af 10. oktober 2016
   om beskikkelse af en suppleant til Regionsudvalget efter indstilling fra Republikken Østrig
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 305,
   under henvisning til indstilling fra den østrigske regering, og
   ud fra følgende betragtninger:

               (1)

               Rådet vedtog den 26. januar 2015, den 5. februar 2015 og den 23. juni 2015 afgørelse (EU) 2015/116 (1), (EU) 2015/190 (2) og (EU) 2015/994 (3) om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020. Den 13. maj 2016 trådte Muna DUZDAR i stedet for Elisabeth VITOUCH som suppleant, jf. Rådets afgørelse (EU) 2016/814 (4).

               (2)

               Der er blevet en plads ledig som suppleant til Regionsudvalget, efter at Muna DUZDARs mandatperiode er udløbet —

         VEDTAGET DENNE AFGØRELSE:
   Artikel 1
   Følgende beskikkes herved som suppleant til Regionsudvalget for den resterende del af mandatperioden, dvs. indtil den 25. januar 2020:

               —

               Peter FLORIANSCHÜTZ, Abgeordneter zum Wiener Landtag und Mitglied des Gemeinderats der Stadt Wien.

         Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 10. oktober 2016.

            På Rådets vegne

         G. MATEČNÁ

            Formand

      (1)  Rådets afgørelse (EU) 2015/116 af 26. januar 2015 om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020 (EUT L 20 af 27.1.2015, s. 42).

      (2)  Rådets afgørelse (EU) 2015/190 af 5. februar 2015 om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020 (EUT L 31 af 7.2.2015, s. 25).

      (3)  Rådets afgørelse (EU) 2015/994 af 23. juni 2015 om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020 (EUT L 159 af 25.6.2015, s. 70).

      (4)  Rådets afgørelse (EU) 2016/814 af 13. maj 2016 om beskikkelse af en suppleant til Regionsudvalget efter indstilling fra Republikken Østrig (EUT L 133 af 24.5.2016, s. 8).


title: De europæiske Fællesskabers administrative kommission for vandrende arbejdstageres sociale sikring: Afgørelse nr. 98 af 4. februar 1975 om anvendelse af artikel 14, stk. 1, litra a), i), i forordning (EØF) nr. 1408/71

text:
Avis juridique important

|

31975Y0419(02)

EF-Tidende nr. C 088 af 19/04/1975 s. 0002 den spanske specialudgave: Kapitel 05 bind 2 s. 0056  den portugisiske specialudgave: Kapitel 05 bind 2 s. 0056

++++  AFGOERELSE Nr . 98  af 4 . februar 1975  om anvendelse af artikel 14 , stk . 1 , litra a ) , i ) , i forordning ( EOEF ) nr . 1408/71  DE EUROPAEISKE FAELLESSKABERS ADMINISTRATIVE KOMMISSION FOR VANDRENDE ARBEJDSTAGERES SOCIALE SIKRING HAR -  under henvisning til artikel 81 , litra a ) , i Raadets forordning ( EOEF ) nr . 1408/71 af 14 . juni 1971 om anvendelse af de sociale skringsordninger paa arbejdstagere og deres familiemedlemmer , der flytter inden for Faellesskabet , ifoelge hvilken den har til opgave at behandle ethvert administrativt spoergsmal , der opstaar i forbindelse med bestemmelserne i forordning ( EOEF ) nr . 1408/71 og Raadets forordning ( EOEF ) nr . 574/72 af 21 . marts 1972 om regler til gennemfoerelse af foerstnaevnte forordning , og  ud fra foelgende betragtninger :  Artikel 11 i forordning ( EOEF ) nr . 574/72 fastsaetter , at der paa arbejdstagerens eller hans arbejdsgivers begaering , og saafremt de foreskrevne betingelser er opfyldt , skal udleveres arbejdstageren en udstationeringsattest ;  disse betingelser er fastsat i artikel 14 , stk . 1 , litra a ) , i ) , i forordning ( EOEF ) nr . 1408/71 ;  artikel 11 i forordning ( EOEF ) nr . 574/72 foreskriver ikke nogen frist for udlevering af udstationeringsattesten -  VEDTAGET FOELGENDE AFGOERELSE :  1 . Den i artikel 11 i forordning ( EOEF ) nr . 574/72 naevnte institution skal udlevere en udstationeringsattest  ( blanket E 101 ) , selv om der anmodes om udlevering af denne attest efter udstationeringens begyndelse , til en arbejdstager , der opfylder de i artikel 14 , stk . 1 , litra a ) , i ) , i forordning  ( EOEF ) nr . 1408/71 fastsatte betingelser .  2 . Denne afgoerelse gaelder fra den foerste dag i den maaned , der foelger efter offentliggoerelsen i De Europaeiske Faellesskabers Tidende .  Den administrative Kommission  F . HYNES  Formand


title: 2011/290/EU: Rådets afgørelse af 13. maj 2011 om indgåelse af protokollen til partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Ukraine på den anden side om en rammeaftale mellem Den Europæiske Union og Ukraine om de generelle principper for Ukraines deltagelse i EU-programmer

text:
               20.5.2011

               DA

               Den Europæiske Unions Tidende

               L 133/1

         RÅDETS AFGØRELSE
   af 13. maj 2011
   om indgåelse af protokollen til partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Ukraine på den anden side om en rammeaftale mellem Den Europæiske Union og Ukraine om de generelle principper for Ukraines deltagelse i EU-programmer
   (2011/290/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 114, 168, 169, 172, artikel 173, stk. 3, artikel 188 og 192, sammenholdt med artikel 218, stk. 6, litra a), og artikel 218, stk. 8, første afsnit,
   under henvisning til forslag fra Europa-Kommissionen,
   under henvisning til godkendelse fra Europa-Parlamentet (1), og
   ud fra følgende betragtninger:

               (1)

               Protokollen til partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Ukraine på den anden side (2) om en rammeaftale mellem Den Europæiske Union og Ukraine om de generelle principper for Ukraines deltagelse i EU-programmer (i det følgende benævnt »protokollen«) blev undertegnet på vegne af Unionen den 22. november 2010.

               (2)

               Som en følge af Lissabontraktatens ikrafttræden den 1. december 2009 er Den Europæiske Union trådt i stedet for og har efterfulgt Det Europæiske Fællesskab.

               (3)

               Protokollen bør indgås —

         VEDTAGET DENNE AFGØRELSE:
   Artikel 1
   Protokollen til partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Ukraine på den anden side om en rammeaftale mellem Den Europæiske Union og Ukraine om de generelle principper for Ukraines deltagelse i EU-programmer (3) (i det følgende benævnt »protokollen«) godkendes herved på vegne af Den Europæiske Union.
   Artikel 2
   Formanden for Rådet foretager på Unionens vegne den i artikel 10 i protokollen omhandlede underretning.
   Artikel 3
   Denne afgørelse træder i kraft på dagen for vedtagelsen.

      Udfærdiget i Bruxelles, den 13. maj 2011.

            På Rådets vegne

         MARTONYI J.

            Formand

      (1)  Godkendelse af 6.4.2011.

      (2)  EFT L 49 af 19.2.1998, s. 3.

      (3)  EUT L 18 af 21.1.2011, s. 3.


title: 2011/397/EU: Den Europæiske Centralbanks afgørelse af 21. juni 2011 om procedurerne for miljø-, sundheds- og sikkerhedsgodkendelse af produktionen af eurosedler (ECB/2011/8)

text:
               5.7.2011

               DA

               Den Europæiske Unions Tidende

               L 176/52

         DEN EUROPÆISKE CENTRALBANKS AFGØRELSE
   af 21. juni 2011
   om procedurerne for miljø-, sundheds- og sikkerhedsgodkendelse af produktionen af eurosedler
   (ECB/2011/8)
   (2011/397/EU)
   STYRELSESRÅDET FOR DEN EUROPÆISKE CENTRALBANK HAR —
   under henvisning til traktaten om Den Europæiske Unions funktionsmåde, særlig artikel 128, stk. 1,
   under henvisning til statutten for Det Europæiske System af Centralbanker og Den Europæiske Centralbank, særlig artikel 16, og
   ud fra følgende betragtninger:

               (1)

               I henhold til traktatens artikel 128, stk. 1, og artikel 16 i statutten for Det Europæiske System af Centralbanker og Den Europæiske Centralbank (herefter »ESCB-statutten«) har Den Europæiske Centralbank (herefter »ECB«) eneret til at bemyndige udstedelse af eurosedler i Unionen. Denne ret omfatter en beføjelse til at træffe foranstaltninger til beskyttelse af eurosedlers integritet som betalingsmiddel.

               (2)

               I henhold til traktatens artikel 11 er Unionens miljøpolitik baseret på princippet om miljøintegration, hvorefter miljøbeskyttelseskrav skal integreres i udformningen og gennemførelsen af Unionens politikker og aktioner, især med henblik på at fremme en bæredygtig udvikling. Under hensyntagen til dette princip fremmer Eurosystemet god miljøstyring baseret på ISO 14000-serien af standarder.

               (3)

               Ifølge traktatens artikel 9 skal Unionen ved fastlæggelsen og gennemførelsen af sine politikker og aktiviteter tage hensyn til de krav, der bl.a. er knyttet til beskyttelse af menneskers sundhed. Under hensyntagen til dette princip er det af største vigtighed for Eurosystemet at undgå og minimere enhver sundheds- og sikkerhedsmæssig risiko, der måtte være for offentligheden og de arbejdstagere, som deltager i produktionen af eurosedler eller råmaterialer til eurosedler. Eurosystemet støtter en god forvaltning af sundheds- og sikkerhedsforholdene i overensstemmelse med politikkerne, som er fastlagt af Det Europæiske Arbejdsmiljøagentur (1) og i OHSAS 18000-serien af standarder.

               (4)

               Der bør derfor indføres en procedure for miljø-, sundheds- og sikkerhedsgodkendelse for at sikre, at kun producenter, som opfylder de miljø-, sundheds- og sikkerhedsmæssige minimumskrav, godkendes til at udføre en aktivitet i forbindelse med euroseddelproduktion.

               (5)

               Med henblik på at foretage en så tæt overvågning som muligt af de godkendte producenter af eurosedler og råmaterialer til eurosedlers overholdelse af de miljø-, sundheds- og sikkerhedsmæssige krav, er det nødvendigt, at ECB jævnligt indsamler oplysninger fra disse producenter om den indvirkning på miljøet, sundheden og sikkerheden, som deres produktion af eurosedler og råmaterialer til eurosedler har —

         VEDTAGET DENNE AFGØRELSE:
   AFDELING I

      GENERELLE BESTEMMELSER

   Artikel 1
   Definitioner
   I denne afgørelse gælder følgende definitioner:
   a)   »national centralbank«: den nationale centralbank i en medlemsstat, der har euroen som valuta
   b)   »råmaterialer til eurosedler«: papir, blæk, folie og tråd, som anvendes til produktion af eurosedler
   c)   »produktionssted«: det sted, som en producent anvender, eller ønsker at anvende, til produktion af eurosedler eller råmaterialer til eurosedler
   d)   »producent«: en enhed, som deltager, eller ønsker at deltage, i en aktivitet i forbindelse med euroseddelproduktion
   e)   »miljøgodkendelse«: den status, som ECB har tildelt en producent som bekræftelse på, at dennes aktivitet i forbindelse med produktion af eurosedler er i overensstemmelse med kravene i Afdeling II, og hvis omfang er beskrevet i artikel 3
   f)   »sundheds- og sikkerhedsgodkendelse«: den status, som ECB har tildelt en producent som bekræftelse på, at dennes aktivitet i forbindelse med produktion af eurosedler er i overensstemmelse med kravene i Afdeling III, og hvis omfang er beskrevet i artikel 4
   g)   »godkendt producent«: en producent, som har opnået miljøgodkendelse og sundheds- og sikkerhedsgodkendelse
   h)   »certificeringsmyndighed«: en uafhængig certificeringsmyndighed, som vurderer producenternes miljø- eller sundheds- og sikkerhedsstyringssystemer og er bemyndiget til at certificere, at en producent opfylder kravene i ISO 14000- eller OHSAS 18000-serien af standarder
   i)   »aktivitet i forbindelse med euroseddelproduktion«: produktionen af eurosedler eller råmaterialer til eurosedler
   j)   »ECB-arbejdsdag«: en hverdag, mandag til fredag, dog ikke officielle ECB-fridage
   k)   »fremstilling af plader«: produktionen af trykplader til de offsettryk- og kobbertrykteknologier, der anvendes til produktionen af eurosedler
   l)   »individuel produktion«: produktion, som består af flere sendinger af samme råmaterialer fra de samme leverandører, hvorved sammensætningen er helt igennem homogen og ikke indeholder nye stoffer eller de samme stoffer i koncentrationer, der ligger over de grænseværdier, som ECB har fastsat separat.
   Artikel 2
   Generelle principper
   1.   En producent må kun udføre en aktivitet i forbindelse med euroseddelproduktion, hvis ECB har meddelt denne en miljøgodkendelse og en sundheds- og sikkerhedsgodkendelse til den pågældende aktivitet.
   2.   ECB's krav til miljø-, sundheds- og sikkerhedsgodkendelse er minimumskrav. Producenterne kan vedtage og gennemføre strengere miljøstandarder og/eller sundheds- og sikkerhedsstandarder, men ECB vurderer kun producentens opfyldelse af kravene, som er fastsat i denne afgørelse.
   3.   Direktionen har beføjelse til at træffe alle afgørelser vedrørende en producents miljø-, sundheds- og sikkerhedsgodkendelse, under hensyntagen til Seddelkomiteens synspunkter, og skal underrette Styrelsesrådet herom.
   4.   En godkendt producent må kun udføre en aktivitet i forbindelse med euroseddelproduktion på produktionssteder, hvortil denne har opnået: a) en miljøgodkendelse og b) en sundheds- og sikkerhedsgodkendelse, uanset hvilke andre godkendelser, der måtte være meddelt i henhold til andre ECB-retsakter.
   5.   Alle omkostninger og hermed forbundne tab, som en producent måtte pådrage sig i forbindelse med anvendelsen af denne afgørelse, bæres af producenten.
   6.   ECB fastlægger separat de tekniske detaljer i forbindelse med de krav, som producenterne skal opfylde for at opnå en miljø-, sundheds- og sikkerhedsgodkendelse.
   Artikel 3
   Miljøgodkendelse
   1.   Godkendelse på basis af ISO 14000-serien af standarder om miljøstyringssystemer skal følge den procedure, som er fastlagt i Afdeling II. En producent må kun udføre en aktivitet i forbindelse med euroseddelproduktion, hvis ECB har givet denne en miljøgodkendelse til den pågældende aktivitet.
   2.   En producent kan opnå miljøgodkendelse til en aktivitet i forbindelse med euroseddelproduktion under forudsætning af, at denne opfylder følgende betingelser:

               a)

               producenten opfylder ISO 14001-standarden på et bestemt produktionssted for en bestemt aktivitet i forbindelse med euroseddelproduktion, og en certificeringsmyndighed har udstedt et certifikat, der bekræfter dette

               b)

               producentens produktionssted, såfremt der er tale om et trykkeri, er beliggende i en medlemsstat, og

               c)

               producentens produktionssted, såfremt der ikke er tale om et trykkeri, er beliggende i en medlemsstat eller i en medlemsstat i Den Europæiske Frihandelssammenslutning (EFTA).

         3.   Direktionen kan, under hensyntagen til Seddelkomiteens synspunkter, i konkrete tilfælde give dispensation fra kravene til beliggenhed i artikel 2, litra b) og c). En sådan beslutning meddeles straks Styrelsesrådet. Direktionen efterkommer enhver beslutning, som Styrelsesrådet måtte træffe herom.
   4.   En miljøgodkendelse gives til en producent for tre år med forbehold af en beslutning truffet i henhold til artikel 13 eller 14.
   5.   Såfremt en miljøgodkendt producent ønsker at udlicitere produktionen af eurosedler eller råmateriale til eurosedler til et andet produktionssted eller til tredjemand, herunder producentens datterselskaber og associerede virksomheder, kræves forudgående skriftligt samtykke fra ECB.
   Artikel 4
   Sundheds- og sikkerhedsgodkendelse
   1.   Godkendelse på basis af OHSAS 18001-standarden om sundheds- og sikkerhedsstyringssystemer skal følge den procedure, som er fastlagt i Afdeling III. En producent må kun udføre en aktivitet i forbindelse med euroseddelproduktion, hvis ECB har givet denne en sundheds- og sikkerhedsgodkendelse til den pågældende aktivitet.
   2.   En producent kan opnå sundheds- og sikkerhedsgodkendelse til en aktivitet i forbindelse med euroseddelproduktion under forudsætning af, at denne opfylder følgende betingelser:

               a)

               producenten opfylder OHSAS 18001-standarden på et bestemt produktionssted for en bestemt aktivitet i forbindelse med euroseddelproduktion, og en certificeringsmyndighed har udstedt et certifikat, der bekræfter dette

               b)

               producentens produktionssted, såfremt der er tale om et trykkeri, er beliggende i en medlemsstat, og

               c)

               producentens produktionssted, såfremt der ikke er tale om et trykkeri, er beliggende i en medlemsstat eller i en medlemsstat i Den Europæiske Frihandelssammenslutning (EFTA).

         3.   Direktionen kan, under hensyntagen til Seddelkomiteens synspunkter, i konkrete tilfælde give dispensation fra kravene til beliggenhed i artikel 2, litra b) og c). En sådan beslutning meddeles straks Styrelsesrådet. Direktionen efterkommer enhver beslutning, som Styrelsesrådet måtte træffe herom.
   4.   En sundheds- og sikkerhedsgodkendelse gives til en producent for tre år med forbehold af en beslutning truffet i henhold til artikel 13 eller 14.
   5.   Såfremt en sundheds- og sikkerhedsgodkendt producent ønsker at udlicitere produktionen af eurosedler eller råmateriale til eurosedler til et andet produktionssted eller til tredjemand, herunder producentens datterselskaber og associerede virksomheder, kræves forudgående skriftligt samtykke fra ECB.
   AFDELING II

      PROCEDURE FOR MILJØGODKENDELSE

   Artikel 5
   Anmodning om indledning af proceduren
   1.   En producent, der ønsker at udføre en aktivitet i forbindelse med euroseddelproduktion, skal sende en skriftlig anmodning til ECB om indledning af miljøgodkendelsesproceduren. Anmodningen om indledning af proceduren skal uden undtagelse indeholde:

               a)

               en nærmere angivelse af produktionsstedet og dets beliggenhed

               b)

               en kopi af ISO 14001-certifikatet for det angivne produktionssted

               c)

               et sammendrag på engelsk af den seneste årlige kontrolrapport, som er udstedt af certificeringsmyndigheden

               d)

               en årlig rapport på engelsk, som beskriver producentens interne miljøstyringssystem, under anvendelse af en af ECB udarbejdet blanket.

         2.   ECB undersøger, om den dokumentation, som producenten har fremsendt i sin anmodning om indledning af proceduren, er fuldstændig. ECB informerer producenten om resultatet af denne undersøgelse senest 30 ECB-arbejdsdage fra dato for modtagelse af anmodningen om indledning af proceduren. ECB kan forlænge fristen én gang og giver producenten skriftlig underretning herom. ECB kan under udførelsen af denne undersøgelse anmode producenten om supplerende oplysninger vedrørende kravene i stk. 1. Hvis ECB anmoder om supplerende oplysninger, underrettes producenten om resultatet af undersøgelsen senest 20 ECB-arbejdsdage fra dato for modtagelse af de supplerende oplysninger.
   3.   ECB afviser anmodningen om indledning af proceduren og giver producenten skriftlig meddelelse herom samt om begrundelsen herfor senest inden for de i stk. 2 angivne frister, i følgende tilfælde:

               a)

               hvis producenten ikke fremsender oplysningerne i medfør af stk. 1

               b)

               hvis producenten ikke fremsender de supplerende oplysninger, som ECB har anmodet om i henhold til stk. 2 inden for en rimelig tidsfrist, som skal aftales gensidigt

               c)

               hvis producentens miljøgodkendelse er blevet inddraget, og perioden med forbud mod at ansøge om ny godkendelse, der er angivet i beslutningen om at inddrage godkendelsen, ikke er udløbet, eller

               d)

               hvis beliggenheden af produktionsstedet ikke opfylder kravene i artikel 3, stk. 2, litra b) eller c).

         Artikel 6
   Miljøgodkendelse
   1.   Hvis vurderingen af anmodningen om at indlede proceduren i henhold til artikel 5, stk. 2, er positiv, giver ECB producenten en miljøgodkendelse.
   2.   ECB's beslutning om at give producenten en miljøgodkendelse skal indeholde en klar angivelse af:

               a)

               producentens navn

               b)

               det produktionssted, som miljøgodkendelsen gives for, og dets præcise beliggenhed

               c)

               dato for udløb af miljøgodkendelsen

               d)

               eventuelle særlige vilkår vedrørende punkt b) og c).

         3.   Miljøgodkendelsen gives til producenten for en fornyelig periode på tre år. Ansøger en miljøgodkendt producent om fornyelse af miljøgodkendelsen før datoen for dens udløb, forbliver den pågældende miljøgodkendelse med at være gyldig, indtil ECB har truffet beslutning i henhold til stk. 1.
   4.   Afviser ECB anmodningen om miljøgodkendelse, kan producenten indlede den i artikel 15 fastlagte prøvelsesprocedure.
   AFSNIT III

      PROCEDURE FOR SUNDHEDS- OG SIKKERHEDSGODKENDELSE

   Artikel 7
   Anmodning om indledning af proceduren
   1.   En producent, der ønsker at udføre en aktivitet i forbindelse med euroseddelproduktion, skal sende en skriftlig anmodning til ECB om indledning af sundheds- og sikkerhedsgodkendelsesproceduren. Anmodningen skal uden undtagelse indeholde:

               a)

               en nærmere angivelse af produktionsstedet og dets beliggenhed

               b)

               en kopi af OHSAS 18001-certifikatet for det angivne produktionssted

               c)

               et sammendrag på engelsk af den seneste årlige kontrolrapport, som er udstedt af certificeringsmyndigheden

               d)

               en årlig rapport på engelsk, som beskriver producentens interne sundheds- og sikkerhedsstyringssystem, under anvendelse af en af ECB udarbejdet blanket.

         2.   ECB undersøger, om den dokumentation, som producenten har fremsendt i sin anmodning om indledning af proceduren, er fuldstændig. ECB informerer producenten om resultatet af denne undersøgelse senest 30 ECB-arbejdsdage fra dato for modtagelse af anmodningen om indledning af proceduren. ECB kan forlænge fristen én gang og giver producenten skriftlig underretning herom. ECB kan under udførelsen af denne undersøgelse anmode producenten om supplerende oplysninger vedrørende kravene i stk. 1. Hvis ECB anmoder om supplerende oplysninger, underrettes producenten om resultatet af undersøgelsen senest 20 ECB-arbejdsdage fra dato for modtagelse af de supplerende oplysninger.
   3.   ECB afviser anmodningen om indledning af proceduren og giver producenten skriftlig meddelelse herom samt om begrundelsen herfor senest inden for de i stk. 2 angivne frister, i følgende tilfælde:

               a)

               hvis producenten ikke fremsender oplysningerne i medfør af stk. 1

               b)

               hvis producenten ikke fremsender de supplerende oplysninger, som ECB har anmodet om i henhold til stk. 2 inden for en rimelig tidsfrist, som skal aftales gensidigt

               c)

               hvis producentens sundheds- og sikkerhedsgodkendelse er blevet inddraget, og perioden med forbud mod at ansøge om ny godkendelse, der er angivet i beslutningen om at inddrage godkendelsen, ikke er udløbet, eller

               d)

               hvis beliggenheden af produktionsstedet ikke opfylder kravene i artikel 4, stk. 2, litra b) eller c).

         Artikel 8
   Sundheds- og sikkerhedsgodkendelse
   1.   Hvis vurderingen af anmodningen om at indlede proceduren i henhold til artikel 7, stk. 2, er positiv, giver ECB producenten en sundheds- og sikkerhedsgodkendelse.
   2.   ECB's beslutning om at give producenten en sundheds- og sikkerhedsgodkendelse skal indeholde en klar angivelse af:

               a)

               producentens navn

               b)

               det produktionssted, som sundheds- og sikkerhedsgodkendelsen gives for, og dets præcise beliggenhed

               c)

               dato for udløb af sundheds- og sikkerhedsgodkendelsen

               d)

               eventuelle særlige vilkår vedrørende punkt b) og c).

         3.   Sundheds- og sikkerhedsgodkendelsen gives til producenten for en fornyelig periode på tre år. Ansøger en sundheds- og sikkerhedsgodkendt producent om fornyelse af sundheds- og sikkerhedsgodkendelsen før datoen for dens udløb, forbliver den pågældende sundheds- og sikkerhedsgodkendelse med at være gyldig, indtil ECB har truffet beslutning i henhold til stk. 1.
   4.   Afviser ECB anmodningen om sundheds- og sikkerhedsgodkendelse, kan producenten indlede den i artikel 15 fastlagte prøvelsesprocedure.
   AFDELING IV

      VEDVARENDE FORPLIGTELSER

   Artikel 9
   Godkendte producenters vedvarende forpligtelser
   1.   En godkendt producent skal skriftligt og uden unødig forsinkelse informere ECB om følgende:

               a)

               såfremt der indledes en afviklings- eller saneringsprocedure vedrørende producenten eller en tilsvarende procedure

               b)

               såfremt der udnævnes en likvidator, midlertidig bobestyrer, administrator eller en tilsvarende person vedrørende producentens virksomhed

               c)

               såfremt den godkendte producent har planer om at anvende underentreprise eller inddrage tredjemand i en aktivitet i forbindelse med euroseddelproduktion, for hvilken producenten har en miljøgodkendelse og sundheds- og sikkerhedsgodkendelse

               d)

               enhver ændring, der måtte opstå, efter at miljøgodkendelsen og sundheds- og sikkerhedsgodkendelsen er blevet givet, som berører eller kan berøre opfyldelsen af kravene til miljøgodkendelse og sundheds- og sikkerhedsgodkendelse

               e)

               enhver ændring i den godkendte producents bestemmende indflydelse som følge af ændringer i ejerstrukturen eller af andre årsager.

         2.   En godkendt producent skal fremsende følgende til ECB for det relevante produktionssted:

               a)

               en kopi af certifikatet for producentens miljøstyringssystem og sundheds- og sikkerhedsstyringssystem, hver gang det i artikel 3, stk. 2, litra a) og artikel 4, stk. 2, litra a) omhandlede certifikat fornyes

               b)

               for hvert kalenderår og senest fire måneder efter årets udgang sammendragene, oversat til engelsk, af de seneste miljømæssige og sundheds- og sikkerhedsmæssige eksterne kontrolrapporter, som de relevante certificeringsmyndigheder har udstedt

               c)

               for hvert kalenderår og senest fire måneder efter årets udgang årlige kontrolrapporter på engelsk, som beskriver de resultater, som producentens miljøstyringssystem og sundheds- og sikkerhedsstyringssystem har opnået, under anvendelse af de i artikel 5, stk. 1, litra d) og artikel 7, stk. 1, litra d) omhandlede blanketter

               d)

               for hvert kalenderår og senest fire måneder efter årets udgang generelle oplysninger og miljødata om det årlige forbrug og den årlige emission, som kan tilskrives aktiviteten vedrørende euroseddelproduktion, som fastlagt af ECB, i det af ECB udarbejdede skema vedrørende miljøspørgsmål.

         3.   Er den godkendte producent et trykkeri, har denne også pligt til:

               a)

               at foretage analyser af de kemiske stoffer, som fremgår af den i artikel 10, stk. 1, omhandlede liste, som skal foretages af de laboratorier, der fremgår af den i artikel 10, stk. 2, omhandlede fortegnelse. Disse analyser skal udføres på færdige eurosedler i overensstemmelse med standardprocedurer, som fastlægges separat mindst én gang for hver individuelle produktion, og i øvrigt når den godkendte producent finder det passende for at overvåge, at de kemiske stoffer overholder de fastsatte grænseværdier. Den godkendte producent skal indberette resultaterne af hver enkelt individuelle analyse under anvendelse af den af ECB udarbejdede blanket til indberetning af analyseresultater

               b)

               for hvert kalenderår og senest fire måneder efter årets udgang at indberette de resultater, som de laboratorier, der har foretaget de i punkt a) omhandlede analyser, har opnået, under anvendelse af den af ECB udarbejdede blanket til indberetning af resultater

               c)

               at indgå aftaler med leverandører af råmateriale til eurosedler, som omfatter en forpligtelse for leverandørerne af råmateriale til eurosedler til at sikre, at alle de kemiske stoffer, som er indeholdt i råmaterialet til eurosedler, uanset om det måtte være produceret af sidstnævnte eller ej, ikke overskrider de i artikel 10, stk. 1, fastsatte grænseværdier, når de analyseres i de færdige eurosedler i overensstemmelse med stk. 3, litra a). For at opfylde dette krav skal den godkendte producent stille al relevant dokumentation til rådighed for leverandørerne af råmateriale. Leverandørerne af råmateriale til eurosedler kan anvende de laboratorier, som er opført i den i artikel 10, stk. 2, nævnte fortegnelse til deres egne analyser

               d)

               at sikre, at alle pladefremstillende virksomheder, som denne anvender i underentreprise, har gyldige ISO 14001- og OHSAS 18001-certifikater for de pågældende produktionssteder.

         4.   En godkendt producent har pligt til at fortroligholde de tekniske detaljer vedrørende de miljømæssige og sundheds- og sikkerhedsmæssige krav i henhold til artikel 2, stk. 6.
   Artikel 10
   ECB's vedvarende forpligtelser
   1.   ECB skal udarbejde en liste over kemiske stoffer, som skal analyseres, samt fastsætte deres grænseværdier. Med forbehold af artikel 19 har en overskridelse af disse grænseværdier, herunder i de i artikel 9, stk. 3, litra c) omhandlede tilfælde, ingen indflydelse på producentens sundheds- og sikkerhedsgodkendelse.
   2.   ECB har pligt til at føre en liste over laboratorier, som skal anvendes til analyse af forekomst og koncentration af kemiske stoffer på den i stk. 1 omhandlede liste. Det fastlægges separat, hvilke analysemetoder der skal anvendes.
   3.   ECB har pligt til at informere de godkendte producenter om opdateringer af de i stk. 1 og 2 omhandlede lister.
   AFDELING V

      KONSEKVENSER AF MANGLENDE OVERHOLDELSE

   Artikel 11
   Manglende overholdelse
   I det tilfælde at den godkendte producent ikke overholder forpligtelserne i henhold til artikel 9, eller hvis oplysningerne, som fremsendes til ECB i henhold til artikel 9, stk. 2, litra b), c) og d) og artikel 9, stk. 3, litra a) og b) er ufuldstændige, udgør dette manglende overholdelse fra producentens side af kravene til miljøgodkendelse eller sundheds- og sikkerhedsgodkendelse.
   Artikel 12
   Skriftlige meddelelser
   1.   I tilfælde af manglende overholdelse af den i artikel 11 omhandlede art fremsender ECB en skriftlig meddelelse til den godkendte producent, hvori der fastsættes en tidsfrist for producenten til at afhjælpe den manglende overholdelse.
   2.   Af den skriftlige meddelelse skal fremgå: a) at ECB træffer beslutning i henhold til artikel 13, såfremt den manglende overholdelse ikke er blevet afhjulpet inden for den i stk. 1 omhandlede tidsfrist, eller b) hvis der forekommer endnu et tilfælde af manglende overholdelse inden for den i stk. 1 omhandlede tidsfrist.
   Artikel 13
   Suspension af miljøgodkendelse eller sundheds- og sikkerhedsgodkendelse i forbindelse med nye ordrer
   1.   ECB træffer beslutning, såfremt den manglende overholdelse ikke er blevet afhjulpet, eller hvis der forekommer endnu et tilfælde af manglende overholdelse inden for den i artikel 12, stk. 1, omhandlede tidsfrist, men den godkendte producent fremsætter en rimelig begrundelse for, at denne vil kunne korrigere den manglende overholdelse:

               a)

               hvori der i samråd med den godkendte producent fastsættes en tidsfrist for den godkendte producent til at afhjælpe den manglende overholdelse

               b)

               hvori den godkendte producents godkendelse suspenderes, hvad angår dennes mulighed for at modtage nye ordrer på den pågældende aktivitet i forbindelse med produktion af eurosedler, herunder deltagelse i udbudsrunder vedrørende en aktivitet i forbindelse med euroseddelproduktion, indtil udløb af den i punkt a) omhandlede tidsfrist, eller hvis den manglende overholdelse er blevet afhjulpet inden for denne tidsfrist, indtil den manglende overholdelse er blevet afhjulpet.

         2.   Fremsætter den godkendte producent ikke en rimelig begrundelse for, at denne vil kunne korrigere den manglende overholdelse, som omhandlet i stk. 1, træffer ECB beslutning i henhold til artikel 14.
   Artikel 14
   Tilbagekaldelse af miljøgodkendelse eller sundheds- og sikkerhedsgodkendelse
   1.   ECB tilbagekalder en godkendt producents miljøgodkendelse eller sundheds- og sikkerhedsgodkendelse: a) hvis den godkendte producent ikke er i stand til at korrigere den manglende overholdelse inden for den i artikel 13, stk. 1, litra a), omhandlede tidsfrist, eller b) i henhold til artikel 13, stk. 2.
   2.   I beslutningen om inddragelse af godkendelsen angiver ECB den dato, hvorfra den godkendte producent kan genansøge om godkendelse.
   Artikel 15
   Prøvelsesprocedure
   1.   Såfremt ECB har truffet en af følgende beslutninger:

               a)

               en beslutning om at afvise en anmodning om indledning af en miljøgodkendelsesprocedure eller sundheds- og sikkerhedsgodkendelsesprocedure

               b)

               en beslutning om at afvise at give en miljøgodkendelse eller sundheds- og sikkerhedsgodkendelse

               c)

               en beslutning i henhold til artikel 12-14

         kan producenten eller den godkendte producent senest 30 ECB-arbejdsdage efter meddelelse af en sådan beslutning indgive en skriftlig anmodning til Styrelsesrådet om prøvelse af beslutningen. Producenten eller den godkendte producent skal begrunde anmodningen og vedlægge alle oplysninger til støtte herfor.
   2.   Hvis producenten eller den godkendte producent udtrykkeligt anmoder herom i sin anmodning om prøvelse og angiver en begrundelse herfor, kan Styrelsesrådet suspendere anvendelsen af den beslutning, der prøves.
   3.   Styrelsesrådet efterprøver beslutningen og meddeler sin begrundede afgørelse skriftligt til producenten eller den godkendte producent senest to måneder efter modtagelse af anmodningen.
   4.   Anvendelsen af stk. 1-3 berører ikke rettigheder i henhold til traktatens artikel 263 og 265.
   AFSNIT VI

      OVERHOLDELSE AF MILJØKRAV

   Artikel 16
   Information om godkendte producenters overholdelse af miljøkravene
   For bedre at kunne vurdere de godkendte producenters overholdelse af miljøkravene kan ECB anmode de godkendte producenter om at fremsende specifikke eller tydeliggørende oplysninger i forbindelse med de data, som fremsendes i ECB's miljøspørgeskema, som omhandlet i artikel 9, stk. 2, litra d). Om nødvendigt kan ECB anmode om et møde med den godkendte producent i ECB's lokaler. ECB kan også, med den godkendte producents tilladelse og i overensstemmelse med alle gældende sikkerhedskrav for den godkendte producent, aflægge et besøg på produktionsstedet. Den godkendte producent kan også invitere ECB til et besøg på produktionsstedet for at tydeliggøre de data, som er fremsendt i ECB's miljøspørgeskema.
   AFSNIT VII

      AFSLUTTENDE BESTEMMELSER

   Artikel 17
   ECB's register over godkendelser
   1.   ECB skal føre et register over miljøgodkendelser og sundheds- og sikkerhedsgodkendelser, hvoraf skal fremgå:

               a)

               en fortegnelse over producenter, der har opnået miljøgodkendelse og sundheds- og sikkerhedsgodkendelse samt de pågældende produktionssteder

               b)

               for hvert produktionssted angive den aktivitet i forbindelse med euroseddelproduktion, som miljøgodkendelsen og sundheds- og sikkerhedsgodkendelsen er blevet givet for

               c)

               udløbsdatoen for miljøgodkendelserne og sundheds- og sikkerhedsgodkendelserne.

         2.   Træffer ECB en beslutning i henhold til artikel 13, registreres varigheden af suspensionen.
   3.   Træffer ECB en beslutning i henhold til artikel 14, slettes producentens navn fra registret.
   4.   ECB skal gøre en fortegnelse over de godkendte producenter, som er opført i registret, og opdateringer heraf tilgængelig for de nationale centralbanker og godkendte producenter.
   Artikel 18
   Årsrapport
   1.   ECB skal på grundlag af de oplysninger, som de godkendte producenter har fremsendt, udarbejde en årlig rapport om den indvirkning, som aktiviteten vedrørende euroseddelproduktion måtte have på miljøet og dens effekter på sundheden og sikkerheden.
   2.   ECB skal offentliggøre oplysninger om den generelle indvirkning, som aktiviteten vedrørende euroseddelproduktion har på miljøet og sundheden og sikkerheden, i henhold til Europa-Parlamentets og Rådets forordning (EF) nr. 1367/2006 af 6. september 2006 om anvendelse af Århus-konventionens bestemmelser om adgang til oplysninger, offentlig deltagelse i beslutningsprocesser samt adgang til klage og domstolsprøvelse på miljøområdet på Fællesskabets institutioner og organer (2).
   Artikel 19
   Overgangsbestemmelse
   Fra produktionsåret 2016 må de nationale centralbanker ikke godkende trykte eurosedler med kemiske stoffer, der overskrider de i artikel 10, stk. 1, fastsatte grænseværdier.
   Artikel 20
   Ikrafttræden
   Denne afgørelse træder i kraft dagen efter offentliggørelsen i Den Europæiske Unions Tidende.
   Den gælder for produktion af eurosedler fra år 2013.

      Udfærdiget i Frankfurt am Main, den 21. juni 2011.

         Jean-Claude TRICHET

            Formand for ECB

      (1)  Findes på http://osha.europa.eu

      (2)  EUT L 264 af 25.9.2006, s. 13.


Avis juridique important

|

31998D0305(05)

Rådets afgørelse af 23. februar 1998 om udnævnelse af et medlem af Det Rådgivende Udvalg for Farmaceutuddannelsen

EF-Tidende nr. C 069 af 05/03/1998 s. 0006 - 0006

RÅDETS AFGØRELSE af 23. februar 1998 om udnævnelse af et medlem af Det Rådgivende Udvalg for Farmaceutuddannelsen (98/C 69/05)RÅDET FOR DEN EUROPÆISKE UNION HAR -under henvisning til Rådets afgørelse 85/434/EØF af 16. september 1985 om oprettelse af et rådgivende udvalg for farmaceutuddannelsen (1), særlig artikel 3 og 4, ogud fra følgende betragtninger:Ved afgørelse af 23. juli 1996 (2) udnævnte Rådet Dr. Joaquim DE SOUSA GOMES CARNEIRO til medlem af udvalget for perioden indtil den 22. juli 1999;den portugisiske regering har udpeget Dr. Jorge NUNES DE OLIVEIRA til efterfølger for Dr. Joaquim DE SOUSA GOMES CARNEIRO -TRUFFET FØLGENDE AFGØRELSE:Eneste artikel Dr. Jorge NUNES DE OLIVEIRA udnævnes til medlem af Det Rådgivende Udvalg for Farmaceutuddannelsen som efterfølger for Dr. Joaquim DE SOUSA GOMES CARNEIRO for den resterende del af dennes mandatperiode, dvs. indtil den 22. juli 1999.Udfærdiget i Bruxelles, den 23. februar 1998.På Rådets vegneR. COOKFormand(1) EFT L 253 af 24.9.1985, s. 43.(2) EFT C 239 af 17.8.1996, s. 5.